CELEX: 32006R0463
Language: el
Date: 2006-03-21
Title: Κανονισμός (ΕΚ) αριθ. 463/2006 της Επιτροπής, της  21ης Μαρτίου 2006 , σχετικά με την παρέκκλιση, για το 2006, από τους κανονισμούς (ΕΚ) αριθ. 596/2004 και (ΕΚ) αριθ. 633/2004 όσον αφορά τις ημερομηνίες έκδοσης των πιστοποιητικών εξαγωγής στους τομείς των αυγών και του κρέατος πουλερικών

22.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 83/3
            
         
      ΚΑΝΟΝΙΣΜΌΣ (ΕΚ) αριθ. 463/2006 ΤΗΣ ΕΠΙΤΡΟΠΉΣ
   
   της 21ης Μαρτίου 2006
   σχετικά με την παρέκκλιση, για το 2006, από τους κανονισμούς (ΕΚ) αριθ. 596/2004 και (ΕΚ) αριθ. 633/2004 όσον αφορά τις ημερομηνίες έκδοσης των πιστοποιητικών εξαγωγής στους τομείς των αυγών και του κρέατος πουλερικών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα των αυγών (1), και ιδίως το άρθρο 3 παράγραφος 2,
   τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του κρέατος πουλερικών (2), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 3 παράγραφος 3 του κανονισμού (ΕΚ) αριθ. 596/2004 της Επιτροπής (3) και το άρθρο 3 παράγραφος 3 του κανονισμού (ΕΚ) αριθ. 633/2004 της Επιτροπής (4) για τις λεπτομέρειες εφαρμογής του καθεστώτος των πιστοποιητικών εξαγωγής στους τομείς των αυγών και του κρέατος πουλερικών, αντιστοίχως, προβλέπει ότι τα πιστοποιητικά εξαγωγής εκδίδονται την Τετάρτη που ακολουθεί την εβδομάδα κατά τη διάρκεια της οποίας κατατίθενται οι αιτήσεις, εφόσον κανένα ειδικό μέτρο δεν έχει ληφθεί από την Επιτροπή κατά την περίοδο αυτή.
            
         
               (2)
            
            
               Λαμβανομένων υπόψη των αργιών του έτους 2006 και της μη τακτικής δημοσίευσης της Επίσημης Εφημερίδας της Ευρωπαϊκής Ένωσης κατά τις αργίες αυτές, η περίοδος μεταξύ της κατάθεσης των αιτήσεων και της έκδοσης των πιστοποιητικών είναι πολύ σύντομη για να εξασφαλιστεί η ορθή διαχείριση της αγοράς και πρέπει συνεπώς να παραταθεί.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 3 παράγραφος 3 του κανονισμού (ΕΚ) αριθ. 596/2004 και από το άρθρο 3 παράγραφος 3 του κανονισμού (ΕΚ) αριθ. 633/2004, για το 2006, τα πιστοποιητικά εκδίδονται στις ημερομηνίες που αναφέρονται στο παράρτημα του παρόντος κανονισμού.
   Η παρέκκλιση αυτή εφαρμόζεται υπό τον όρο ότι δεν έχει ληφθεί κανένα από τα ειδικά μέτρα που αναφέρονται στο άρθρο 3 παράγραφος 4 του κανονισμού (ΕΚ) αριθ. 596/2004 και στο άρθρο 3 παράγραφος 4 του κανονισμού (ΕΚ) αριθ. 633/2004 πριν από τις εν λόγω ημερομηνίες έκδοσης.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 282 της 1.11.1975, σ. 49· κανονισμός όπως τροποποιήθηκε τελευταία από τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2).
   
      (2)  ΕΕ L 282 της 1.11.1975, σ. 77· κανονισμός όπως τροποποιήθηκε τελευταία από τον κανονισμό (ΕΚ) αριθ. 1913/2005.
   
      (3)  ΕΕ L 94 της 31.3.2004, σ. 33· κανονισμός όπως τροποποιήθηκε από τον κανονισμό (ΕΚ) αριθ. 1475/2004 (ΕΕ L 271 της 19.8.2004, σ. 31).
   
      (4)  ΕΕ L 100 της 6.4.2004, σ. 8· κανονισμός όπως τροποποιήθηκε από τον κανονισμό (ΕΚ) αριθ. 1498/2004 (ΕΕ L 275 της 25.8.2004, σ. 8).
   
      ΠΑΡΑΡΤΗΜΑ
      
                  Περίοδοι για την υποβολή αιτήσεων πιστοποιητικών
               
               
                  Ημερομηνίες έκδοσης
               
            
                  από 10 έως 14 Απριλίου 2006
               
               
                  20 Απριλίου 2006
               
            
                  από 24 έως 28 Απριλίου 2006
               
               
                  4 Μαΐου 2006
               
            
                  από 1 έως 5 Μαΐου 2006
               
               
                  11 Μαΐου 2006
               
            
                  από 29 Μαΐου έως 2 Ιουνίου 2006
               
               
                  8 Ιουνίου 2006
               
            
                  από 7 έως 11 Αυγούστου 2006
               
               
                  17 Αυγούστου 2006
               
            
                  από 23 έως 27 Οκτωβρίου 2006
               
               
                  3 Νοεμβρίου 2006
               
            
                  από 18 έως 22 Δεκεμβρίου 2006
               
               
                  28 Δεκεμβρίου 2006
               
            
                  από 25 έως 29 Δεκεμβρίου 2006
               
               
                  5 Ιανουαρίου 2007